Svetski sajam elektronike u Hanoveru
Trodimenzionalne slike, elektronske knjige, najnovija tehnologija za automobile - sve je to bilo izloženo prošle nedelje na sajmu elekt
<!-- IMAGE --> Prošle nedelje, Hanover je bio prestonica elektronike. Parola ovogodišnjeg sajma glasila je "Dobrodošli u povezani svet," odražavajući dominaciju tehnologije komunikacija. Dok filmovi sa trodimenzionalnom slikom osvajaju bioskope, ta tehnologija već se seli u televizore, stabilne i mobilne kompjutere, čija prodaja se očekuje već sredinom ove godine. Kompanija Ejser prikazala je svoj noutbuk sa 3D slikom. Ugrađeni medija plejer pretvara obične dvodimenzionalne slike i video u trodimenzionalne, a sve što je potrebno za gledanje su polarizovane naočare. Menadžer Ejsera za Nemačku, , očekuje veliko interesovanje. "Vlasnici kućnih bioskopa, korisnici multimedija, arhitekte, i naravno, ljubitelji igrica. Te četiri grupe su nam najvažnije. Trenutno, najbolje reaguju ljubitelji igrica. 3D filmovi su već u bioskopima pa nećemo monogo morati da ubedjujemo kupce, jer već znaju o čemu pričamo," kaže Aleksander Kal. <!-- IMAGE --> U paviljonu telekomunikacija kompanije su prikazale najnovija rešenja za prenošenje sve većeg obima podataka. Proizvođači najavljuju novu, četvrtu generaciju mobilnih komunikacija - skraćeno 4G - bržu i bolju od sadašnje treće generacije. Firma Alkatel Lusent prikazala je multimedijalni uređaj za automobile. "U budućnosti imaćemo u kolima sve tehnološke mogućnosti koje sada imamo kod kuće - dakle, pristup bilo kojim sadržajima ili aplikacijama koji postoje ili će postojati," rekao je predstavnik firme Alkatel Lusent, . Takođe je predstavljen novi nemački pasoš. Predstavnik nemačkog MUPa, , kaže da je ovaj manji i pogodniji. "Novi pasoš biće veličine kreditne kartice i zgodniji za novčanik, ali sadržavaće mnogo više podataka nego stari," kaže Meler. Novi pasoš pojaviće se u opticaju krajem ove godine. Inače, na ovogodišnjem sajmu CeBIT izlagalo je 4157 kompanija, iz 68 zemalja, a broj posetilaca dostigao je nekoliko stotina hiljada.